ΓΡΑΠΤΗ ΕΡΩΤΗΣΗ E-1082/01

υποβολή: Bart Staes (Verts/ALE) προς την Επιτροπή

(6 Απριλίου 2001)

Θέμα: Ασαφής διαχωρισμός ορίων και νόθευση του ανταγωνισμού στο σχέδιο Sensus

Το σχέδιο Sensus που αποτελεί συνέχεια του σχεδίου Aventinus αφορά την εκπόνηση προγράμματος ανταλλαγής πληροφοριών για τις ευρωπαϊκές αστυνομικέςπηρεσίες καιπηρεσίες πληροφοριών. Η αναζήτηση ενδιαφέρουσας φωνητικής και γλωσσικής τεχνολογίας αποτελεί σημαντικό τμήμα του σχεδίου αυτού. Το σχέδιο Sensus επιδοτείται από την Ευρωπαϊκή Επιτροπή. Από την απάντηση στην ερώτηση P-0009/01(1) φαίνεται ότι το σχέδιο Sensus και τα σχέδια Aventinus-Ι και ΙΙ είχαν χρηματοδοτηθεί από τη δημοσιονομική θέση B6-6121 113 για το πρόγραμμα τηλεματικές εφαρμογές (1994-1998). Για το σχέδιο Aventinus-Ι είχε εγκριθεί επιδότηση με ανώτερο όριο 2 500 000 από τα οποία αιτήθηκαν και καταβλήθηκαν 2 341 190. Για το Aventinus-ΙΙ είχε εγκριθεί επιδότηση ανωτάτου ορίου 550 000 από τα οποία ζητήθηκαν και καταβλήθηκαν 513 777. Για το Sensus είχε εγκριθεί κοινοτική επιδότηση ανώτατου ορίου 2 250 000 από τα οποία, στις 31 Δεκεμβρίου 2000, είχαν καταβληθεί 478 753.

Τον συντονισμό του Sensus έχει αναλάβει ο κ. Stephan Bodenkamp/Christoph Kionowski μυστικός πράκτορας των γερμανικώνπηρεσιών πληροφοριών. Το άτομο αυτό είναι εκείνο που έχει ιδρύσει τρεις Language Development Companies της εταιρείας Lernout & Hauspie (L & H). Με τον διπλό του ρόλο μπορούν οι γερμανικέςπηρεσίες πληροφοριών να κάνουν χρήση της φωνητικής τεχνολογίας της L & H. Αμέσως γίνεται σαφές ότι το σχήμα το Sensus - μυστικές γερμανικέςπηρεσίες - L & H οδηγεί σε α) αμφίβολο διαχωρισμό των ορίων μεταξύ του ιδιωτικού και του δημόσιου τομέα β) σε άνιση γνώση για τις φωνητικές τεχνολογίες από τις διάφορεςπηρεσίες αστυνομίας και πληροφοριών και γ) σε ανέντιμο ανταγωνισμό μεταξύ επιχειρήσεων φωνητικής τεχνολογίας οι οποίες είτε είναι αναμεμειγμένες, είτε όχι στο σχέδιο Sensus.

1. Αναγνωρίζει η Επιτροπή ότι ο διπλός ρόλος του συντονιστή του Sensus οδηγεί σε ένα αμφίβολο διαχωρισμό των ορίων μεταξύ του ιδιωτικού και του δημόσιου τομέα (στην προκείμενη περίπτωση των γερμανικώνπηρεσιών πληροφοριών); Εάν όχι, ποιες εγγυήσεις διαθέτει η Επιτροπή ότι το προαναφερθέν σχήμα δεν έχει οδηγήσει σε αυτό τον τόσο αμφίβολο διαχωρισμό των ορίων;

2. Αναγνωρίζει η Επιτροπή ότι ο διπλός ρόλος του συντονιστή του Sensus οδηγεί σε άνιση γνώση των φωνητικών τεχνολογιών από τις διάφορεςπηρεσίες αστυνομίας και πληροφοριών και ότι τούτο συγκεκριμένα εξυπηρετεί την γερμανικήπηρεσία πληροφοριών; Εάν όχι, ποιες εγγυήσεις διαθέτει η Επιτροπή ότι το προαναφερθέν σχήμα δεν έχει οδηγήσει σε μια τέτοια ανισότητα;

3. Αναγνωρίζει η Επιτροπή ότι διπλός ρόλος του συντονιστή του Sensus οδηγεί σε νόθευση του ανταγωνισμού μεταξύ επιχειρήσεων φωνητικής τεχνολογίας οι οποίες είτε είναι αναμεμιγμένες στο Sensus, είτε όχι; Εάν όχι, ποιες εγγυήσεις διαθέτει η Επιτροπή ότι το προαναφερθέν σχήμα δεν έχει οδηγήσει σε νόθευση του ανταγωνισμού;

(1) ΕΕ C 187 E της 3.7.2001, σελ. 154.

Απάντηση του κου Liikanen εξ ονόματος της Επιτροπής

(1 Αυγούστου 2001)

1. Στο έργο Sensus συμμετέχουν πολλοί δημόσιοι και ιδιωτικοί οργανισμοί, συμπεριλαμβανομένων των αστυνομικών δυνάμεων και εταιρειών παροχής προστασίας. Ο κατάλογος των συμμετεχόντων αντιστοιχεί με τους στόχους του έργου για την ανάπτυξη προανταγωνιστικής τεχνολογίας για την αντιμετώπιση του οργανωμένου εγκλήματος.

2. Η Επιτροπή δεν θεωρεί ότι έχει ευνοηθεί, ως μη ώφειλε, η διάθεση γλωσσικής τεχνολογίας στις αστυνομικές δυνάμεις,πέρ των όσων συμμετέχουν στο Sensus.

Η εμπλοκή της Europol και η παρουσία, στην κοινοπραξία, ομάδας χρηστών από αστυνομικές δυνάμεις από όλη την Ευρώπη, εξασφάλισαν την αμεροληψία του έργου σε σχέση με ειδικούς στόχους ή με συγκεκριμένους συμμετέχοντες. Σε αντιστοιχία με την ανοικτή φύση του έργου, οι στόχοι και τα αποτελέσματα έχουν παρουσιαστεί εκτενώς σε πολλές αστυνομικές δυνάμεις, με εκθέσεις και εκδηλώσεις συναφούς περιεχομένου.

3. Δεδομένου ότι το έργο Sensus ασχολείται με την ανάπτυξη προανταγωνιστικής τεχνολογίας, δεν φαίνεται να συντρέχουν λόγοι για ναποτεθεί η εν προκειμένω ύπαρξη αθέμιτου ανταγωνισμού.